Ganpati Visarjan 2019: इन गानों के बिना अधूरा है गणेश चतुर्थी का त्योहार, सुनते ही बप्पा की भक्ति में हो जाएंगे लीन  
गणेश चतुर्थी के मौके पर सुनिए ये बॉलीवुड सॉन्ग
गाने सुन हो जाएंगे भक्ति में लीन
शाहरुख खान का ये गाना हुआ था फेमस
Ganpati Visarjan 2019: देश भर में इस बार गणेश चतुर्थी (Ganpati Visarjan 2019) का त्योहार 2 सितंबर यानी आज मनाया जा रहा है. देश भर में इस त्योहार को लेकर काफी धूम है. इस दिन बड़े ही धूमधाम से गणपति बप्पा को घर में लाया जाता है. गणपति बप्पा पूरे 10 दिनों तक भक्तों के घर में रहते हैं, जिसके बाद भक्त 10वें दिन यानी अनंत चतुर्दशी (Ananta Chaturdashi) को भगवान गणेश की मूर्ति का विसर्जन करते हैं. विसर्जन करते समय कई बार भक्त भावुक भी हो जाते हैं. बता दें गणेश चतुर्थी के दिन भगवान गणेश का जन्‍म हुआ था. इसी कारण यह दिन भक्तों के लिए आस्था का पर्व है. बॉलीवुड में भगवान गणेश को लेकर कई सुपरहिट गाने (Ganesh Songs) बनाए गए हैं, जो हमेशा फैन्स के जुबान पर चढ़े रहते हैं. शाहरुख खान से लेकर ऋतिक रोशन और अमिताभ बच्चन अपनी फिल्मों में गणपति बप्पा को याद करते नजर आए हैं.